Blagoje Govedarica

**Blagoje Govedarica** je rođen 18. novembra 1949. godine u mjestu Bačko Dobro Polje, Srbija. Diplomirao je na Filozofskom fakultetu u Beogradu 1973. godine, studij arheologije i ilirologije, gdje je i magistrirao 1980. godine. Na istom fakultetu je doktorirao 1988. godine, a habilitaciju je odbranio na Univerzitetu u Heidelbergu 2000. godine. 

Od 1973. godine počinje raditi u Centru za balkanološka ispitivanja u Sarajevu u oblastima arheologije, zaštite i očuvanja spomenika kulture, gdje je i danas naučni savjetnik. Predmet njegovih istraživanja su periodi eneolita, bronzanog i željeznog doba. Od 1992. godine djeluje u SR Njemačkoj, gdje se pored naučnoistraživačkog bavi i pedagoškim radom na univerzitetima u Heidelbergu i Berlinu. Od 2001. godine obavlja dužnost odgovornog urednika časopisa Godišnjak/Jahrbuch u Sarajevu. Dopisni je član ANUBiH i Njemačkog arheološkog instituta.
## Istraživačka djelatnost
Obavio je arheološka iskopavanja na više od 50 arheoloških lokaliteta u Bosni i Hercegovini, Hrvatskoj, SR Njemačkoj, Moldaviji i Ukrajini. 
* Praistorijsko naselje (gradina) Klisura u Kadića Brdu kod Sokoca; 
* Reviziona istraživanja tumula na Glasincu (Kusače, Podilijak); 
* Sistematska istraživanja gradina u jugozapadnoj Bosni (Glamočko polje, Livanjsko polje i Duvanjsko polje) zajedno s Alojzom Bencem. Rezultati sa ovih istraživanja će doprinijeti definisanju Dinarske kulture  (Posuška kultura po B. Čoviću);
* Praistorijske grobne humke (tumuli)  u Kupreškom polju;
* Praistorijska gradinska naselja u Sinjskom polju (Hrvatska);
* Praistorijsko naselje i nekropola Waltersdorf kod Berlina (Njemačka);
* Praistorijsko naselje Rathsdorf kod Prenzlaua (Njemačka);
*Praistorijsko naselje Cealic, Oblast Taraclia (Moldavija);
*Praistorijska nekropola Košary, Oblast Odesa (Ukrajina);
* Višeslojno naselje Orlovka-Kartal, Oblast Odesa (Ukrajina).

## Publikovani radovi
Govedarica je do sada objavio preko 100 naučnih radova i dvije monograﬁje, te priredio i izdao veći broj časopisa, zbornika i drugih naučnih izdanja.

*Rano bronzano doba na području istočnog Jadrana, Sarajevo, 1989.[5]
*Prilozi kulturnoj stratigrafiji praistorijskih gradina u jugozapadnoj Bosni.[6]
*Zepterträger–Herrscher der Steppen (Les porteurs de sceptre - les seigneurs des Steppes). Mainz 2004.
*Oscilacije nivoa Crnog Mora i kulturni razvoj jugoistočne Evrope u vrijeme srednjeg holocena (ca. 6000-• 3000 BC). Starinar, Beograd, 53-54/2004, 9-21. 
*Finds of the Cetina type in the western Balkans hinterland and the issue of cultural and historical interpretation in the prehistoric archaeology. Vjesnik za Arheologiju i Povijest Dalmatinsku 99. Split 2006, 27-41.
*Ideološki značaj grobnih tumula i sakralna simbolika kruga,  Godišnjak/Jahrbuch 39, Sarajevo 2010, 5-22.
*Zentrum und Peripherie im 5. Jt. v. Chr.: zur Entstehung und     Ausbreitung der europäischen Kupferzeit. Prähistorische Archäologie in     Südosteuropa 25. Rahden/Westf.: Leidorf 2009, 60-73.
*Das Phänomen der balkanischen Kupferzeit.(Prähistorische Archäologie in Südosteuropa 30. Rahden/Westf.: Leidorf 2016, 11-22.
*The stratigraphy of Tumulus 6 in Shtoj  and the appearance of violin idols in the south Adriatic region. Godišnjak/Jahrbuch 45. Sarajevo 2016, 32-51.

## Reference